Injulalwazi

iFilosofi noma iNgcithabuchopho, Noma iNjulalwazi, isifundo esihlelekile semibuzo evamile nebalulekile, efana naleyo ephathelene noBukhona, inhluzeko, uLwazi, isizima, inGqondo noLimi. Lemibuzo ivezwa njengezinkinga ezidinga ukufundisiswa nokuxazululwa. Igama elithi ifilosofi liwumfakela osuka kwelesiGriki 'philosophia' elisho 'ukuthanda ukuhlakanipha.' Izindlela-su ezingokwefilosofi zihlanganisa ukuhloma imibuzo, ingxoxo egxekayo, izimpikiswano ezihluzekile, nezethulo ezihlelekile.

Ngokomlando, iningi lezinzululwazi ezikhona ezifana nomchazandalo nomchazaloya, zaziyingxenye yenzululwazi. Kodwana, namuhla zibhekwa njengezintwaso ezihlukile.

Amagatsha ayinhloko wenjulalwazi ahlanganisa umchazalwazi, ezokucondoza, umhluzamqondo, nephicamvelo. Umchazalwazi ucwaninga lokho ulwazi oluyikho nendlela yokulizuza. Ezokocondoza zona ziphenya imithetho yesimilo nalokho okuuingxenye yokucondoza okuhle. Umhluzamqondo wona uyisifundo sokuhluza ngokunembile futhi ubheka indlela imizakuzakwana emihle ingahlukaniswa ngayo kwemibi. Iphicamvelo lona liphenya ulwangu oluvamile lwengempela, ubukhona, Izinto, nezigubo. Eminye imikhakhana ihlanganisa ezobuhle, injulalwazi yolimi, injulalwazi yengqondo, injulalwazi yenkolo, injulalwazi yenzululwazi, injulalwazi yomchazazibalo, injulalwazi yomlando, kanye nenjulalwazi yezombusazwe. Kuwo wonke amagatsha, kukhona izinhlobo zezinkolelombono ezincintisanayo neziqhakambisa izimiso, imichachiso nezindlelasu ezingafani.

Category:Inkolelo